Belarus prezidenti Aleksandr Lukashenko respublikada yadro qurolini joylashtirish uning Moskva oldiga qo‘ygan «qat’iy talabi» ekanini aytdi. Bu haqda Belarusning «BelTA» agentligi xabar bermoqda. Foto: Reuters Lukashenkoning so‘zlariga ko‘ra, shu yo‘l bilan u Belarus xavfsizligini kafolatlamoqchi bo‘lgan va shuning uchun Moskvaga shunday talab qo‘ygan. G‘arb matbuoti avvalroq 11-12 iyul kunlari Vilnyusda o‘tkazilishi rejalashtirilgan NATO sammiti oldidan Rossiya yadro qurolining Belarus hududida joylashtirilishi yadroviy shantajga urinish ekani haqida yozgan edi. «Rossiya hech narsaga intilmayapti. Bu Rossiyaning tashabbusi emas», - dedi Lukashenko. Avvalroq Yadro qurollarini bekor qilish bo‘yicha xalqaro kampaniya (ICAN) AQSh 2022 yilda yadro quroliga 43,7 milliard dollar, Rossiya esa 9,6 milliard dollar sarflagani haqida xabar bergan edi.